hotchpotch/miracl-hf-unified huggingface dataset:
ศิลปะไฮเบอร์โน-แซกซัน
ศิลปะไฮเบอร์โน-แซกซัน หรือ ศิลปะเกาะ () เป็นลักษณะงานศิลปะที่สร้างขึ้นบนหมู่เกาะบริติชในบริเตนสมัยหลังโรมัน และใช้ในความหมายที่เกี่ยวกับอักษรไฮเบอร์โน-แซกซัน (Insular script) ที่ใช้กันในขณะนั้นด้วย สมัยที่มีการสร้างงานศิลปะดังกล่าวเรียกว่า "the Insular period in art" ซึ่งมาจากคำว่า "insula" ของภาษาละตินที่แปลว่า "เกาะ" ในช่วงเวลานี้ศิลปะของบริเตนและไอร์แลนด์ มีลักษณะร่วมกันที่แตกต่างจากบริเวณอื่น ๆ ของยุโรป นักประวัติศาสตร์ศิลป์มักจะจัดศิลปะเกาะเป็นส่วนหนึ่งของขบวนการศิลปะสมัยการโยกย้ายถิ่นฐานในยุโรปและศิลปะของยุคกลางตอนต้นของยุโรป ซึ่งเป็นลักษณะศิลปะที่มีเอกลักษณ์เป็นของตนเอง
ศิลปะเกาะส่วนใหญ่มีที่มาจากคณะเผยแพร่ศาสนาไฮเบอร์โน-สกอตแลนด์ของศาสนาคริสต์แบบเคลต์ หรืองานโลหะสำหรับผู้นำที่เป็นคฤหัสน์ ช่วงเวลาเริ่มต้นก็ในราว ค.ศ. 600 โดยการรวมลักษณะเคลต์และแองโกล-แซกซัน เช่นงานตกแต่งที่พบที่ซัททันฮู ในอังกฤษการผสานทำให้กลายเป็นศิลปะแองโกล-แซกซันราว ค.ศ. 900 ขณะที่ในไอร์แลนด์ลักษณะศิลปะดังกล่าวยังคงดำเนินต่อมาจนถึงราว ค.ศ. 1200 เมื่อไปผสานกับศิลปะโรมาเนสก์ ไอร์แลนด์, สกอตแลนด์ และราชอาณาจักรนอร์ทธัมเบรียทางตอนเหนือของอังกฤษเป็นศูนย์กลางอันสำคัญ แต่ก็มีตัวอย่างงานที่พบทางตอนใต้ของอังกฤษและเวลส์ และบนแผ่นดินใหญ่ยุโรป โดยเฉพาะในบริเวณกอล (ฝรั่งเศสปัจจุบัน) ในศูนย์ที่ก่อตั้งขึ้นโดยคณะเผยแพร่ศาสนาไฮเบอร์โน-สกอตแลนด์ และคณะเผยแพร่ศาสนาแองโกล-แซกซัน อิทธิพลของศิลปะเกาะมีผลต่อศิลปะของยุคกลางของยุโรปทุกสาขา โดยเฉพาะในการตกแต่งรายองค์ประกอบของหนังสือโรมาเนสก์และกอทิก
ตัวอย่างงานศิลปะเกาะที่ยังคงหลงเหลืออยู่ส่วนใหญ่เป็นงานหนังสือวิจิตร งานโลหะ และงานสลักหิน โดยเฉพาะการสลักกางเขนหิน (High cross) ซึ่งเป็นการตกแต่งอย่างละเอียดแต่ไม่เน้นการแสดงความลึก ตัวอย่างก็ได้แก่พระวรสารเคลล์ส, พระวรสารลินดิสฟาร์น, พระวรสารเดอร์โรว์, เข็มกลัดเช่นเข็มกลัดทาราและกางเขนรูธเวลล์ หนังสือก็จะมีลักษณะที่เรียกว่าหน้าลายพรม และมีบ้างที่เป็นภาพเหมือนประกาศก
แกมมา-กลูตามิลทรานสเฟอเรส
แกมมา-กลูตามิลทรานสเฟอเรส () หรือ แกมมา-กลูตามิล ทรานสเปปทิเดส () γ-glutamyltransferase, GGT, GGTP, gamma-GT เป็นเอนไซม์ที่ทำหน้าที่ย้ายหมู่ฟังก์ชันแกมมา-กลูตามิล พบในเนื้อเยื่อหลายส่วนในร่างกาย ส่วนใหญ่พบในตับ มีความสำคัญเป็นตัวบ่งชี้ในการวินิจฉัยทางการแพทย์
มีการใช้ GGT เป็นตัวบ่งชี้การวินิจฉัยทางการแพทย์หลายอย่าง
การเพิ่มขึ้นของระดับ GGT ในเซรั่มสามารถพบได้ในโรคของตับ ระบบทางเดินน้ำดี และตับอ่อน เอนไซม์นี้มีที่ใช้คล้ายคลึงกับ alkaline phosphatase ในการตรวจหาโรคของทางเดินน้ำดี ตัวบ่งชี้ทั้งสองนี้ค่อนข้างมีความสอดคล้องกันดีแม้จะมีแหล่งข้อมูลที่ยังหาข้อสรุปไม่ได้ว่า GGT อาจจะมีความไวสูงกว่าก็ตาม โดยทั่วไป ALP ยังคงเป็นการทดสอบที่เป็นตัวเลือกแรกในการตรวจหาโรคของทางเดินน้ำดี คุณค่าที่ GGT มีเหนือกว่า ALP คือการใช้ยืนยันว่าระดับ ALP ที่สูงขึ้นนั้นมาจากโรคของทางเดินน้ำดีจริงหรือไม่ เนื่องจากระดับ ALP อาจสูงขึ้นได้ในโรคกระดูกบางโรค ในขณะที่ GGT ไม่
ระดับ GGT อาจสูงขึ้นได้จากการดื่มสุราเป็นปริมาณมาก การเพิ่มขึ้นของ GGT โดยไม่เป็นสัดส่วนกับเอนไซม์ตับอื่น (เช่น ALP หรือ ALT) อาจบ่งชี้ถึงการติดสุราหรือโรคตับจากสุรา โดยอาจบ่งชี้ว่ามีการกินแอลกอฮอล์เป็นปริมาณมากในช่วง 3-4 สัปดาห์ก่อนการตรวจ กลไกของการเพิ่มขึ้นของเอนไซม์ในกรณีนี้ยังไม่ชัดเจน แอลกอฮอล์อาจเพิ่มการผลิต GGT โดยกระตุ้นให้มีการผลิต microsome ในเซลล์ตับมากขึ้น หรืออาจเป็นสาเหตุทำให้มีการรั่วไหลของ GGT ออกจากเซลล์ตับก็ได้
มียาหลายชนิดที่สามารถเพิ่มระดับ GGT ได้ เช่น barbiturate และ phenytoin ยาอื่นๆ เช่น NSAID, St. John's wort และแอสไพริน หรืออาจเกิดจากภาวะหัวใจวายก็ได้
คาร์ซิโนเอมบริโอนิกแอนติเจน
คาร์ซิโนเอมบริโอนิกแอนติเจน () เป็นกลัยโคโปรตีนที่มีส่วนในการยึดเกาะของเซลล์ ปกติจะถูกสร้างขึ้นในระยะตัวอ่อนและจะหยุดสร้างก่อนเกิด ดังนั้นมักจะไม่พบในเลือดของร่างกายคนปกติ แม้อาจเพิ่มขึ้นได้ในผู้ที่สูบบุหรี่จัด
CEA ได้รับการค้นพบครั้งแรกเมื่อ ค.ศ. 1965 โดย Phil Gold และ Samuel O. Freedman ในเนื้อเยื่อมะเร็งลำไส้ใหญ่ของมนุษย์
จะพบ CEA ได้ในน้ำเลือดของผู้ป่วยมะเร็งลำไส้ใหญ่และลำไส้ตรง มะเร็งกระเพาะอาหาร มะเร็งตับอ่อน มะเร็งปอด มะเร็งเต้านม และมะเร็งต่อมไทรอยด์ชนิดเมดุลลารี
สถาปัตยกรรมโรมัน
สถาปัตยกรรมโรมัน () เป็นลักษณะสถาปัตยกรรมของโรมันโบราณที่ประยุกต์มาจากสถาปัตยกรรมกรีกตั้งแต่ราวศตวรรษที่ 12 ก่อนคริสต์ศักราชมาเป็นลักษณะสถาปัตยกรรมของตนเอง ลักษณะสถาปัตยกรรมทั้งสองถือว่าเป็น “สถาปัตยกรรมคลาสสิก”
นอกจากลักษณะสถาปัตยกรรมที่นำมาจากกรีกแล้วโรมันยังรับอิทธิพลเกี่ยวเนื่องเช่นการสร้าง “ห้องทริคลิเนียม” (Triclinium) ในคฤหาสน์โรมันเป็นห้องกินข้าวอย่างเป็นทางการ และจากผู้ที่มีอำนาจมาก่อนหน้านั้น--วัฒนธรรมอีทรัสคัน--โรมันก็นำความรู้ต่างทางสถาปัตยกรรมมาประยุกต์ใช้เช่นการใช้ระบบไฮดรอลิคและการก่อสร้างซุ้มโค้ง
ปัจจัยทางสังคมเช่นความมั่งคั่งและจำนวนประชากรที่หนาแน่นในมหานครทำให้โรมันต้องพยายามหาหนทางใหม่ในการแก้ปัญหาทางสถาปัตยกรรมอันเป็นผลที่ตามมา การใช้ ยอดโค้ง (Vault) และ ซุ้มโค้ง ประกอบกับความรู้เกี่ยวกับวัสดุสำหรับการก่อสร้างเป็นต้นที่สามารถทำให้โรมันประสบกับความสำเร็จเช่นที่ไม่เคยมีมาก่อนในการก่อสร้างสิ่งก่อสร้างอันใหญ่โตน่าประทับใจสำหรับสาธารณชน ตัวอย่างเช่นสะพานส่งน้ำโรมัน, โรงอาบน้ำไดโอคลีเชียน และ โรงอาบน้ำคาราคัลลา, บาซิลิกา และสิ่งที่สำคัญที่สุดคือโคลอสเซียมในกรุงโรม ซึ่งกลายมาเป็นแบบจำลองในการสร้างสถาปัตยกรรมแบบเดียวกันที่มีขนาดย่อมกว่าตามมหานครและนครต่างๆ ไปทั่วทั้งจักรวรรดิ สิ่งก่อสร้างบางชิ้นก็ยังหลงเหลืออยู่ในรูปแบบที่เกือบสมบูรณ์เช่นกำแพงเมืองลูโกในฮิสปาเนียทาร์ราโคเนนซิสทางตะวันตกเฉียงเหนือของสเปน
การก่อสร้างสิ่งก่อสร้างอันใหญ่โตนอกจากจะเป็นการแสดงให้เห็นถึงความสามารถทางสถาปัตยกรรมแล้วก็ยังเป็นเครื่องมือในการโฆษณาชวนเชื่อถึงความเป็นมหาอำนาจของจักรวรรดิโรมันอีกด้วย ดังจะเห็นได้จากตึกแพนธีอันโดยเฉพาะในการสร้างใหม่ตามแบบของจักรพรรดิเฮเดรียนที่ยังคงตั้งอยู่อย่างสง่างดงามเช่นเมื่อสร้างใหม่ นอกจากแพนธีอัน จักรพรรดิเฮเดรียนก็ยังทรงทิ้งร่องรอยทางสถาปัตยกรรมอันยิ่งใหญ่ไว้ทางตอนเหนือของบริเตนในรูปของกำแพงเฮเดรียนที่ใช้เป็นเส้นพรมแดนทางตอนเหนือสุดของจักรวรรดิ และเมื่อพิชิตสกอตแลนด์เหนือขึ้นไปจากกำแพงเฮเดรียนได้ ก็ได้มีการสร้างกำแพงอันโตนินขึ้น
บิลิรูบิน
บิลิรูบิน () หรือเดิมเคยถูกเรียกว่าฮีมาตอยดิน () เป็นสารสีเหลืองที่เป็นผลผลิตของการย่อยสลายฮีมซึ่งเป็นส่วนหนึ่งของเฮโมโกลบินซึ่งเป็นส่วนประกอบสำคัญของเม็ดเลือดแดง บิลิรูบินถูกขับออกจากร่างกายผ่านทางน้ำดีและปัสสาวะ การมีระดับบิลิรูบินในเลือดสูงขึ้นอาจบ่งบอกถึงโรคบางอย่าง สารนี้เป็นสารที่ทำให้แผลฟกช้ำ ปัสสาวะ และผิวหนังของผู้ที่มีภาวะดีซ่านเป็นสีเหลือง
นอกจากนี้ยังพบได้ในพืชด้วย
บิลิรูบินนั้นถูกย่อยสลายได้ด้วยแสง ดังนั้นหลอดเก็บเลือดที่ใช้ควรถูกเก็บให้พ้นแสง
บิลิรูบินในเลือดมีอยู่สองแบบ
ระดับบิลิรูบินทั้งหมด (total bilirubin, TBIL) คือการวัดทั้ง BU และ BC โดยสามารถตรวจวัดระดับของบิลิรูบินทั้งหมดและเฉพาะไดเรกท์ได้โดยตรงจากเลือด แต่ระดับ indirect bilirubin จะได้จากการคำนวณ
ดีซ่านอาจตรวจพบได้จากการสังเกตตาขาว (sclera) ที่จะมีสีเหลืองให้เห็นเมื่อระดับบิลิรูบินในเลือดสูงถึง 30-50 ไมโครโมล/ลิตร ถ้าระดับสูงกว่านี้อาจพบเห็นสีเหลืองที่ผิวหนังได้
พยาธิใบไม้ในตับเอเชียตะวันออกเฉียงใต้
พยาธิใบไม้ตับเอเชียตะวันออกเฉียงใต้ ( ชื่อวิทยาศาสตร์:Opisthorchis viverrini ) เป็นปรสิตพยาธิใบไม้จากสกุล Opisthorchiidae ที่มีผลต่อบริเวณท่อน้ำดี การติดเชื้อมักเกิดจากการทานปลาน้ำจืดมีเกล็ดแบบสุก ๆ ดิบ ๆ เป็นสาเหตุของโรคพยาธิใบไม้ตับ การติดเชื้อ "Opisthorchis viverrini" และเป็นปัจจัยเสี่ยงให้เกิดมะเร็งท่อน้ำดีได้
"Opisthorchis viverrini" เป็นหนึ่งในสามสปีชีส์ในสกุล Opisthorchiidae ที่มีความสำคัญทางการแพทย์มากที่สุด ร่วมกับ "Clonorchis sinensis" และ "Opisthorchis felineus" อันที่จริง "O. viverrini" และ "C. sinensis" สามารถก่อมะเร็งในมนุษย์ได้ และสำนักวิจัยมะเร็งระหว่างประเทศ (IARC) จัดให้เป็นสารก่อมะเร็งชีวภาพกลุ่ม 1 ในปี 2552 "O. viverrini" ประจำถิ่นทั่วประเทศไทย ลาว เวียดนามและกัมพูชา ในภาคเหนือของประเทศไทย มีพยาธินี้กระจายอย่างกว้างขวาง และมีความชุกของโรคในมนุษย์สูง ขณะที่อัตราความชุกของโรกในภาคกลางมีน้อยกว่า ไม่มีโรคพยาธิใบไม้ตับที่มีสาเหตุจาก "Opisthorchis viverrini" ในภาคใต้ของประเทศ
โฮสต์ตัวกลางของพยาธินี้ เช่น หอยไซ เป็นหอยน้ำจืดขนาดเล็ก จัดอยู่ในจีนัส Bithynia
พยาธิใบไม้ในตับเอเชียตะวันออกเฉียงใต้ถูกอธิบายครั้งแรกโดย เอ็ม.เจ.โพลิเอ นักปรสิตวิทยาชาวฝรั่งเศส หลังพบมันในเสือปลาที่จับมาจากเอเชียตะวันออกเฉียงใต้ซึ่งตายในสวนสัตว์ที่ติดกับพิพิธภัณฑ์ประวัติศาสตร์ธรรมชาติแห่งชาติในกรุงปารีส และตั้งชื่อว่า "Distomum viverrini"
อนุสสติ
อนุสสติ 10 หมายถึง กรรมฐานเป็นเครื่องระลึกถึง มี 10 อย่าง ได้แก่
เป็น 10 กรรมฐานในกรรมฐาน 40 กองได้แก่ กสิน 10, อนุสสติ 10, อสุภะ 10, พรหมวิหาร 4, อรูปฌาน 4 จตุธาตุววัตถาน1 อาหาเรปฏิกูลสัญญา 1
วิสุทธิมรรคระบุว่า พุทธานุสสติ ธัมมานุสสติ สังฆานุสสติ สีลานุสสติ จาคานุสสติ เทวตานุสติ อุปสมานุสติ มรณานุสสติ เป็นอารมณ์นิมิตรทำสมาธิได้สูงสุดที่ระดับอุปจาระสมาธิ กายคตานุสสติเป็นอารมณ์นิมิตรทำสมาธิได้สูงสุดที่ระดับปฐมฌาน(ฌาน1) และอานาปานุสสติเป็นอารมณ์นิมิตรทำสมาธิได้สูงสุดที่ระดับจตุตถฌาน(ฌาน4)
อ้างอิง:
อรรถกถา ขุททกนิกาย คาถาธรรมบท โลกวรรคที่ ๑๓
พระสุตตันตปิฎก เล่มที่ ๑๕ อังคุตตรนิกาย สัตตก-อัฏฐก-นวกนิบาต
ปวดขณะมีเพศสัมพันธ์
ปวดขณะมีเพศสัมพันธ์ หรือ ความเจ็บปวดขณะร่วมเพศ () คืออาการเจ็บปวดขณะมีเพศสัมพันธ์ซึ่งอาจมีสาเหตุทางร่างกายหรือจิตใจก็ได้ อาการเช่นนี้แทบจะพบในผู้หญิงเท่านั้นแม้จะมีพบในผู้ชายบ้างก็ตาม สาเหตุส่วนใหญ่สามารถแก้ไขได้แม้จะเป็นมานาน แต่หลังจากรักษาสาเหตุแล้วยังอาจมีความเจ็บปวดที่เกิดจากการคิดเอง (self-perpetuating pain) อยู่ได้ ภาวะนี้เป็นภาวะที่พบบ่อย ผู้หญิงหนึ่งในห้าเคยมีอาการเช่นนี้อย่างน้อยหนึ่งครั้งในชีวิต
ไทยลีกดิวิชัน 1 ฤดูกาล 2553
ไทยลีกดิวิชัน 1 ฤดูกาล 2553 เป็นการแข่งขันฟุตบอล ดิวิชั่น 1 เป็นครั้งที่ 13 นับตั้งแต่เริ่ม ฤดูกาล 2540 โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้น ไทยพรีเมียร์ลีก และ 4 ทีมตกชั้นลงไป ลีกภูมิภาค ดิวิชัน 2
โดยที่ทาง สมาคมฟุตบอลแห่งประเทศไทย ในพระบรมราชูปถัมภ์ และ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ทั้งในระดับ ไทยพรีเมียร์ลีก และ ดิวิชั่น 1 เป็น 18 ทีม จึงได้ประกาศว่า หลังจากจบการแข่งขันในฤดูกาลนี้ (2553) จะมีการเพลย์ออฟเลื่อนชั้น โดยที่จะนำ สโมสรที่จบฤดูกาลด้วย 3 อันดับสุดท้ายของ ฤดูกาล 2553 มาเพลย์ออฟกับสโมสรที่จบอันดับที่ 4, 5, และ 6 ของ ไทยลีกดิวิชัน 1 2553 โดยจะแบ่งสโมสรเป็นสองสาย สโมสรที่เป็นอันดับที่ 1 ของสายนั้นๆ จะได้สิทธิ์แข่งขันใน ไทยพรีเมียร์ลีก 2554 ต่อไป
ขณะเดียวกัน ทางฝ่ายจัดการแข่งขันฯก็จะให้มีการเพลย์ออฟระหว่าง สโมสรที่จบ 4 อันดับสุดท้ายใน ดิวิชั่น 1 ฤดูกาล 2553 มาเพลย์ออฟกับทีม อันดับที่ 3 และ 4 ของ ดิวิชั่น 2 รอบแชมเปี้ยนส์ ลีก โดยเพลย์ออฟสองนัด เหย้า-เยือน โดยที่ผู้ชนะจะได้สิทธิ์แข่งขันใน ไทยลีกดิวิชัน 1 2554 ต่อไป
เลื่อนชั้นสู่ ไทยพรีเมียร์ลีก
ตกชั้นสู่ ลีกภูมิภาค ดิวิชัน 2
ตกชั้นจาก ไทยพรีเมียร์ลีก
เลื่อนชั้นจาก ลีกภูมิภาค ดิวิชัน 2"อัปเดต วันอาทิตย์ที่ 23 ตุลาคม พ.ศ. 2553
สโมสรนครปฐม ถูกสั่งห้ามลงแข่งขันทุกรายการของ สมาคมฟุตบอลแห่งประเทศไทย เป็นเวลา 2 ปี จาก เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553
สโมสรที่ชนะ จะได้สิทธิ์แข่งขันใน ไทยลีกดิวิชัน 1 2554 ส่วนสโมสรที่แพ้ ต้องไปแข่งขันใน ลีกภูมิภาค ดิวิชัน 2 ฤดูกาล 2554 ต่อไป
อัลคาไลน์ ฟอสฟาเตส
อัลคาไลน์ฟอสฟาเตส () () เป็นเอนไซม์ไฮโดรเลสที่ทำหน้าที่ย้ายหมู่ฟอสเฟตจากโมเลกุลหลายชนิด เช่นนิวคลีโอไทด์ โปรตีน และอัลคาลอยด์ กระบวนการดึงหมู่ฟอสเฟตออกเรียกว่า "ดีฟอสโฟริเลชัน (dephosphorylation)" ซึ่งจากชื่อก็แสดงให้เห็นว่าอัลคาไลน์ฟอสฟาเตสทำงานได้ดีในสภาพแวดล้อมที่เป็นเป็นเบส (alkaline) ค่า pH ที่เหมาะสมที่สุดของการทำงานของเอนไซม์นี้ใน "E. coli" อยู่ที่ 8.0 ในขณะที่เอนไซม์นี้ในวัวทำงานได้ดีที่ pH สูงกว่าคือ 8.5
ALP ในมนุษย์นั้นพบได้ในเนื้อเยื่อทั้งหมดทั่วร่างกาย แต่จะพบมากที่ตับ ท่อน้ำดี ไต กระดูก และรก มนุษย์และสัตว์เลี้ยงลูกด้วยนมส่วนใหญ่มี isozyme ของ ALP ดังต่อไปนี้
ระดับปกติของ ALP อยู่ที่ 20-140 IU/L โดยระดับ ALP ที่สูงขึ้นอาจแสดงว่ามีการอุดตันของทางเดินน้ำดี ระดับ ALP อาจสูงขึ้นได้มากในเด็กและสตรีมีครรภ์ และอาจบ่งบอกว่ากำลังมีการสร้างกระดูกเกิดขึ้นเนื่องจาก ALP เป็นผลพลอยได้จากการทำงานของออสตีโอบลาสต์ (osteoblast) (เช่นในโรคพาเจ็ตของกระดูก หรือ Paget's disease of bone)
การมีระดับ ALP ต่ำนั้นพบได้น้อยกว่า
ประเทศออสเตรียในพาราลิมปิกฤดูหนาว 2010
ประเทศออสเตรีย เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศออสเตรเลียในพาราลิมปิกฤดูหนาว 2010
ประเทศออสเตรเลีย เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ราชรัฐอันดอร์ราในพาราลิมปิกฤดูหนาว 2010
ราชรัฐอันดอร์รา เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศอาร์เจนตินาในพาราลิมปิกฤดูหนาว 2010
ประเทศอาร์เจนตินา เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สาธารณรัฐอาร์เมเนียในพาราลิมปิกฤดูหนาว 2010
สาธารณรัฐอาร์เมเนีย เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สาธารณรัฐเบลารุสในพาราลิมปิกฤดูหนาว 2010
สาธารณรัฐเบลารุส เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศเบลเยียมในพาราลิมปิกฤดูหนาว 2010
ประเทศเบลเยียม เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศบอสเนียและเฮอร์เซโกวีนาในพาราลิมปิกฤดูหนาว 2010
ประเทศบอสเนียและเฮอร์เซโกวีนา เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศบัลแกเรียในพาราลิมปิกฤดูหนาว 2010
ประเทศบัลแกเรีย เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศแคนาดาในพาราลิมปิกฤดูหนาว 2010
ประเทศแคนาดา เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศชิลีในพาราลิมปิกฤดูหนาว 2010
ประเทศชิลี เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สาธารณรัฐประชาชนจีนในพาราลิมปิกฤดูหนาว 2010
สาธารณรัฐประชาชนจีน เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สาธารณรัฐโครเอเชียในพาราลิมปิกฤดูหนาว 2010
สาธารณรัฐโครเอเชีย เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สาธารณรัฐเช็กในพาราลิมปิกฤดูหนาว 2010
สาธารณรัฐเช็ก เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศเดนมาร์กในพาราลิมปิกฤดูหนาว 2010
ประเทศเดนมาร์ก เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
นัยสำคัญทางสถิติ
ในสถิติศาสตร์ ผลศึกษาที่มีนัยสำคัญทางสถิติ () หมายความว่าผลศึกษานั้นมีโอกาสน้อยที่จะเกิดจากความบังเอิญ
การที่ผลการศึกษาหนึ่งๆ มี"นัยสำคัญทางสถิติ"นั้น เป็นคนละประเด็นกับว่าผลที่ออกมานั้นมี"นัยสำคัญ"ในความเข้าใจทั่วไปหรือไม่ ตัวอย่างเช่น ผลการศึกษาครั้งหนึ่งที่ศึกษากับกลุ่มตัวอย่างขนาดใหญ่นับหมื่นคนอาจทำให้กล่าวได้อย่างมั่นใจว่าคนในจังหวัดหนึ่งมีคะแนนไอคิวสูงกว่าคนอีกจังหวัดหนึ่งอยู่ 0.05 แต้ม ผลการศึกษานี้อาจมีนัยสำคัญทางสถิติ แต่ความแตกต่างนั้นมีน้อยมากจนไม่มีนัยสำคัญในความเข้าใจทั่วไป นักวิจัยหลายท่านยืนยันว่าการทดสอบหานัยสำคัญนั้นจะต้องมีการประเมินทางสถิติของขนาดผลลัพธ์ (effect-size statistics) ด้วยเสมอ ซึ่งจะเป็นการประมาณขนาดของความสำคัญของความแตกต่างที่สังเกตได้ ซึ่งเป็นความหมายที่ใช้ทั่วไปของความสำคัญหรือนัยสำคัญ
ขนาดของหลักฐานที่จำเป็นต้องมีเพื่อให้ยอมรับได้ว่าเหตุการณ์นั้นๆ ไม่น่าจะเกิดขึ้นจากความบังเอิญเรียกว่าระดับความสำคัญหรือค่า critical p-value โดยในการทดสอบสมมติฐานทางสถิติแบบ Fisherian ดั้งเดิม (traditional Fisherian statistical hypothesis testing) กำหนดว่า p-value คือความน่าจะเป็นที่คำนวณได้จากเงื่อนไขเริ่มต้นของสมมติฐานแห่งความไม่แตกต่าง ซึ่งได้จากการสังเกต หากค่า p-value ที่คำนวณได้มีค่าน้อยอาจหมายความว่าสมมติฐานแห่งความไม่แตกต่างนั้นเป็นเท็จหรือได้มีเหตุการณ์ที่ไม่น่าจะเกิดขึ้นได้เกิดขึ้นแล้ว
ประเทศฟินแลนด์ในพาราลิมปิกฤดูหนาว 2010
ประเทศฟินแลนด์ เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศฝรั่งเศสในพาราลิมปิกฤดูหนาว 2010
ประเทศฝรั่งเศส เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สหพันธ์สาธารณรัฐเยอรมนีในพาราลิมปิกฤดูหนาว 2010
สหพันธ์สาธารณรัฐเยอรมนี เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สหราชอาณาจักรในพาราลิมปิกฤดูหนาว 2010
สหราชอาณาจักร เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศกรีซในพาราลิมปิกฤดูหนาว 2010
ประเทศกรีซ เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
ประเทศฮังการีในพาราลิมปิกฤดูหนาว 2010
ประเทศฮังการี เข้าร่วมแข่งขันกีฬาพาราลิมปิกฤดูหนาวครั้งที่ 10 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดา ระหว่างวันที่ 12 มีนาคม – 21 มีนาคม พ.ศ. 2553
สมเด็จพระมเหศวรนโรดม จักรพงศ์
สมเด็จพระมเหศวรนโรดม จักรพงศ์ ( : ประสูติ 21 ตุลาคม ค.ศ. 1945 -) พระราชโอรสในพระบาทสมเด็จพระนโรดม สีหนุ กับพระองค์เจ้าสีสุวัตถิ์ พงสานมุนี จึงถือว่าพระองค์เป็นพระเชษฐาต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
สมเด็จพระมเหศวรนโรดม จักรพงศ์ ประสูติเมื่อวันที่ 21 ตุลาคม พ.ศ. 2488 ณ พระราชวังเขมรินทร์ กรุงพนมเปญ ประเทศกัมพูชา โดยเป็นพระราชโอรสในพระบาทสมเด็จพระบรมนาถ นโรดม สีหนุ กับพระองค์เจ้าสีสุวัตถิ์ พงสานมุนี โดยมีพระพี่น้องร่วมพระมารดาด้วยกัน 7 พระองค์ โดยแรกเริ่มพระองค์ดำรงตำแหน่งนักบินในกองทัพกัมพูชา แต่ภายหลังการยึดอำนาจของลอน นอล พระองค์พร้อมด้วยสมเด็จพระมหากษัตริยานี สีสุวัตถิ์ กุสุมะ นารีรัตน์ สิริวัฒนา พระอัยยิกาเสด็จลี้ภัยในยังประเทศจีนในปี ค.ศ. 1973 และลี้ภัยตั้งแต่ปี ค.ศ. 1973-1975 หลัง ค.ศ. 1975 พระองค์ได้เสด็จไปยังประเทศฝรั่งเศส โดยร่วมกับพระราชบิดาในการต่อต้านเวียดนามที่ยึดครองกัมพูชา แต่ภายในพรรคฟุนซินเปกของพระบิดานั้นมีความยุ่งยาก โดยพระองค์นั้นอยู่ในตำแหน่งรักษาการณ์เสนาธิการทหารกลุ่มสีหนุ
ต่อมาได้มีสนธิสัญญาปารีสขึ้นมา ทำให้พระบาทสมเด็จพระบรมนาถ นโรดม สีหนุ พระราชบิดาเสด็จนิวัตกลับประเทศกัมพูชา ส่วนพระองค์เองได้ออกจากพรรคฟุนซินเปก มาดำรงตำแหน่งรองนายกรัฐมนตรีในรัฐบาลฮุน เซน ภายใต้แรงกดดันของรัฐบาลกลาง ต่อมาในปี ค.ศ. 1994 พระบาทสมเด็จพระบรมนาถ นโรดม สีหนุ โปรดเกล้า เฉลิมพระอิสริยยศเป็ย สมเด็จกรมขุน (Sdech Krom Khun)
ภายหลังการยึดอำนาจของนายพลสิน สอง (Sin Song) และนายพลสิน เซน (Sin Sen) สมเด็จกรมขุนนโรดม จักรพงศ์ เสด็จออกนอกประเทศโดยทรงประทับในประเทศมาเลเซียเป็นแห่งแรก และเสด็จไปประทับ ณ ประเทศฝรั่งเศสอีกครั้ง
ในวันที่ 31 สิงหาคม ค.ศ. 2004 พระบาทสมเด็จพระบรมนาถ นโรดม สีหนุทรงพระกรุณาโปรดเกล้าฯ สถาปนาพระอิสริยยศให้สมเด็จกรมขุนนโรดม จักรพงศ์ เป็น สมเด็จพระมเหศวรนโรดม จักรพงศ์
พระองค์เจ้านโรดม อัมฤทธิวงศ์
ALP
Alp อาจหมายถึง
ALP อาจเป็นตัวย่อของ
เอนโดสเปิร์ม
เอนโดสเปิร์ม หรือ คัพภาหาร () เป็นโครงสร้างที่ทำหน้าที่ให้อาหารแก่เอ็มบริโอ มีโครงสร้างประกอบด้วยเซลล์สร้างอาหารเรียงกันเป็นชั้นติดต่อกัน โครงสร้างนี้เกิดขึ้นจากการปฏิสนธิซ้อน (Double fertilization) ในขั้นที่สอง คือ สเปิร์มของพืชเข้าไปผสมกับโพลาร์นิวคลีไอ (Polar nuclei) ซึ่งมีโครโมโซม 2n เกิดเป็นเซลล์ที่มีโครโมโซม 3n ที่แบ่งตัวอย่างต่อเนื่องเป็นชั้นๆ แตกต่างกันไปในพืชแต่ละชนิด
ประเพณีก่อเจดีย์ทราย
ประเพณีก่อเจดีย์ทราย เป็นประเพณีสำคัญประเพณีหนึ่งในช่วงเทศกาลของชาวไทย ประเพณีนี้มีที่มาจากหลักฐานใน พระขจขขบไตรปิฎก ที่กล่าวพรรณาถึงอานิสงส์ที่พระโพธิสัตว์ก่อพระเจดีย์ทรายเพื่อถวายเป็นพุทธบูชา
ในประเทศไทยนั้น ประเพณีก่อพระเจดีย์ทรายถือว่าเป็นประเพณีหนึ่งที่มีที่มาเกี่ยวข้องกับพระพุทธศาสนาโดยตรง โดยคนไทยผูกโยงประเพณีนี้เข้ากับคติความเชื่อเรื่องเวรกรรมในพระพุทธศาสนา มีการก่อพระเจดีย์ทรายถวายวัดเพื่อนำเศษดินทรายที่ติดเท้าออกจากวัดไปมาคืนวัดในรูปพระเจดีย์ทราย และเพื่อถวายเป็นพุทธบูชาให้เป็นกุศลอานิสงส์ และนอกจากประเพณีเพื่อเป็นพุทธบูชาแล้ว ยังเป็นกุศโลบายของคนในอดีตให้มีการรวมตัวของคนในชุมชนเพื่อร่วมกันจัดประเพณีรื่นเริงเป็นการสังสรรค์สร้างความสามัคคีของคนในชุมชนด้วย
ปัจจุบันประเพณีนี้พบเพียงในประเทศไทยและลาวเท่านั้น โดยจัดในช่วงเทศกาลสำคัญเป็นการเฉลิมฉลองการเปลี่ยนศักราช เช่นในวันตรุษและวันสงกรานต์ เป็นต้น โดยในบางหมู่บ้านอาจเป็นประเพณีบุญคูนลาน บุญขวัญข้าว (ก่อเจดีย์ข้าวถวายเป็นพุทธบูชา) ก็อาจนับว่าเป็นประเพณีก่อเจดีย์ทรายได้เช่นเดียวกัน เพราะไม่ได้สร้างเป็นพุทธศาสนสถานถาวรวัตถุใหญ่โต แต่เป็นเพียงเจดีย์ชั่วคราวเพื่อมุ่งถวายเป็นพุทธบูชาในการประเพณีหนึ่ง ๆ เท่านั้น
โทงเทงฝรั่ง
โทงเทงฝรั่ง หรือ ระฆังทอง () เป็นพืชในวงศ์ Solanaceae ซึ่งเป็นวงศ์เดียวกับมะเขือ มะเขือเทศ มะเขือยาว และมันฝรั่ง (ไม่เกี่ยวข้องกับกูสเบอร์รี) ลักษณะเป็นไม้ล้มลุกกิ่งสีม่วง มีลักษณะเป็นครีบ มีขนปกคลุมหนาแน่น ดอกเดี่ยวออกตามซอกใบ ดอกห้อยลง ก้านผลยาวกว่าก้านดอก ผลสดแบบเบอร์รี มีหลายเมล็ด รูปผลกลม สีเหลืองส้ม ผิวเกลี้ยง มีกลีบเลี้ยงติดทนจนเป็นผล เนื้อผลฉ่ำน้ำ มีเมล็ดขนาดเล็กจำนวนมาก มีถิ่นกำเนิดจากพื้นที่สูงเขตร้อนในประเทศโคลอมเบีย เอกวาดอร์ เปรู และชิลี รวมทั้งในบราซิล
เป็นพืชพื้นเมืองในบริเวณเปรูและชิลี ผลรับประทานสดหรือผสมในสลัดผลไม้ มีรสเปรี้ยวอมหวาน ผลที่ต้มแล้วใส่พายหรือพุดดิง แปรรูปเป็นแยมหรือเยลลี่ ในเม็กซิโกใช้กลีบเลี้ยงต้มรับประทานเป็นยาสมุนไพรรักษาโรคเบาหวาน ผลดิบเป็นพิษ ผลสุกรสหวานอมเปรี้ยว มีเพกตินมาก
โรคตับจากแอลกอฮอล์
โรคตับจากแอลกอฮอล์ () เป็นสาเหตุส่วนใหญ่ของโรคตับในประเทศตะวันตก (ในเอเชียสาเหตุส่วนใหญ่จะเป็นตับอักเสบจากไวรัส) มีสาเหตุมาจากการดื่มแอลกอฮอล์จำนวนมาก ทั่วโลกมีผู้ที่ดื่มแอลกอฮอล์เป็นประจำหลายล้านคนแต่มีเพียงผู้ที่ดื่มหนักจำนวนหนึ่งเท่านั้นที่เกิดมีความเสียหายของตับ การเสียหายของตับที่เกิดจากแอลกอฮอล์ไม่ได้เกิดขึ้นทันทีแต่ค่อยๆ เกิดขึ้นในเวลาประมาณ 10-15 ปี กลไกการทำลายตับของแอลกอฮอล์นั้นยังไม่เป็นที่เข้าใจแน่ชัด เป็นที่ทราบกันว่าแอลกอฮอล์ทำให้มีสารพิษเช่น acetaldehyde ซึ่งสามารถทำให้เกิดความเสียหายต่อเซลล์ตับได้ แต่ยังเป็นที่ถกเถียงอยู่ว่าทำไมจึงมีโรคตับจากแอลกอฮอล์เกิดขึ้นในคนบางคนเท่านั้น เมื่อแอลกอฮอล์ทำให้เกิดความเสียหายต่อตับแล้วจะทำให้การทำงานของตับค่อยๆ แย่ลงอย่างช้าๆ เนื่องจากตับมีความสามารถในการเจริญขึ้นใหม่ได้อย่างมาก แม้จะถูกทำลายไปถึง 75 % ก็ยังสามารถทำงานได้เป็นปกติ ดังนั้นเมื่อผู้ป่วยโรคตับจากแอลกอฮอล์มีอาการปรากฏให้เห็นแล้วจึงมักเป็นระยะที่มีความเสียหายของตับเกิดขึ้นมากจนส่วนใหญ่ไม่สามารถรักษาให้กลับเป็นปกติได้ และมักมีการอักเสบเรื้อรังเกิดเป็นแผลเป็นเรียกว่าตับแข็งหรือโรคตับระยะสุดท้าย
รายชื่อประเทศเรียงตามมูลค่าการนำเข้า
รายชื่อประเทศเรียงตามอำนาจในการซื้อ เป็นการจัดอันดับประเทศตามมูลค่าในการนำเข้า เป็นตัวชี้วัดว่า ประเทศนั้น ๆ มีกำลังซื้อเพียงใด ตารางด้านล่างเป็นข้อมูลจาก "The World Factbook" ของ CIA.
ดิอะโกนิสต์
The Agonist (เมื่อก่อนคือ The Tempest) คือวงดนตรี Canadian melodic death metal เซ็นสัญญากับค่ายCentury Media Records ที่มาจาก Montreal, พวกเขาออกวางแผงอัลบั้มแรกคือ "Once Only Imagined" เมื่อวันที่ 14 สิงหาคม ปี 2007 และ วิดีโอ เพลง "Business Suits and Combat Boots" เผยแพร่เมื่อวันที่ 28 สิงหาคม ปี 2007 ซึ่งกำกับโดย David Brodsky(Strapping Young Lad, Gwar, God Forbid) และได้ถูกโหวตให้เป็นวิดีโอที่ดีที่สุดแห่งปีอันดับที่ 6 แห่งปีในช่อง MTV2's Headbanger's Ball ส่วนวิดีโอ "...And Their Eulogies Sang Me To Sleep" จากอัลบั้ม Lullabies for the Dormant Mind ก็ถูกกับกำโดย David Brodsky เช่นกันซึ่งเผยแพร่ในวันที่ 18 เมษายน ปี 2009 ซึ่งตามมาติดๆกับเพลงวิดีโอเพลง "Birds Elope With The Sun" ซึ่งออกเมื่อ 22 เมษายน ปี 2009 ซึ่งเกิดจากการแสดงคอนเสิร์ตสดที่ทางวงถ่ายทำไว้ วิดีโอที่ 3 ซึ่งคือเพลง Thank you, Pain ออกเผยแพร่ครั้งแรกที่ Peta2 Blog ในวันที่ 3 กันยายน ปี 2009
หลังจากที่ออกอัลบั้มแรกแล้ว The Agonist ก็เริ่มทัวร์คอนเสิร์ตยาวและขึ้นเล่นกับวงต่างๆ เช่น God Forbid, Arsis, The Faceless, Sonata Arctica, Overkill, Epica, Visions of Atlantis, และ Enslaved
วันหนึ่งทางวงได้ประสบปัญหากับพายุหิมะและทำให้รถพ่วงของพวกเขาเสียหายที่ Rocky Mountains
White-Gluz คือชื่อหนึ่งที่ปรากฏใน "the hottest chicks in metal" เมื่อเดือน กรกฎาคม ปี 2007 ในนิตยสาร Revolver และหล่อนปรากฏขึ้นอีกครั้งกับ "hottest chick in metal" ในนิตยสาร Revolver เมื่อเดือน เมษายน ปี 2009
ทางวงได้ออกวางแผงอัลบั้มใหม่ Lullabies for the Dormant Mind เมื่อเดือน มีนาคม ปี 2009
ปฏิกิริยาลูกโซ่พอลิเมอเรสแบบย้อนกลับ
ปฏิกิริยาลูกโซ่พอลิเมอเรสแบบย้อนกลับ (; ตัวย่อ: RT-PCR) เป็นปฏิกิริยาลูกโซ่พอลิเมอเรสอีกแบบหนึ่ง เป็นเทคนิคทางห้องปฏิบัติการ ซึ่งมักจะใช้ในอณูชีววิทยา เพื่อใช้ในการสร้างสำเนาลำดับดีเอ็นเอขึ้นเป็นจำนวนมาก ซึ่งกระบวนการดังกล่าวเรียกว่า "amplification" อย่างไรก็ตาม ใน RT-PCR สายอาร์เอ็นเอจะถูกรีเวิร์สแทรนสคริปเทสไปสู่ Complementary DNA (cDNA) โดยใช้เอนไซม์รีเวิร์สแทรนสคริปเทส และผลของ cDNA จะถูกขยายขึ้นโดยการใช้ปฏิกิริยาลูกโซ่พอลิเมอเรสแบบเรียลไทม์
ระวังสับสนระหว่างปฏิกิริยาลูกโซ่พอลิเมอเรสแบบย้อนกลับกับปฏิกิริยาลูกโซ่พอลิเมอเรสแบบเรียลไทม์ (Q-PCR/qRT-PCR) ซึ่งบางครั้งอาจถูกย่ออย่างผิด ๆ เป็น RT-PCR
คอเครน (องค์การ)
องค์กรความร่วมมือคอเครน () เป็นกลุ่มของอาสาสมัครมากกว่า 11,500 คน จากมากกว่า 90 ประเทศทั่วโลก ที่ร่วมกันทบทวนงานวิจัยทางด้านการรักษาซึ่งมีระเบียบวิธีวิจัยเป็นการวิจัยเชิงทดลองแบบสุ่มและมีกลุ่มควบคุม การทบทวนในช่วงหลังยังรวมไปถึงงานวิจัยเชิงเฝ้าสังเกต (observational study) หรือไม่มีการสุ่มด้วย ผลจากงานวิจัยเชิงทบทวนอย่างมีระบบ (systematic review) เหล่านี้จะถูกรวบรวมไปตีพิมพ์เป็น "ปริทัศน์คอเครน" (Cochrane review) ในห้องสมุดคอเครน (Cochrane library)
ปฏิกิริยาข้ามกัน
ปฏิกิริยาข้ามกัน () เป็นปฏิกิริยาระหว่างแอนติเจนกับแอนติบอดีซึ่งจะทำให้เกิดการต่อต้านแอนติเจนที่คล้ายกันแต่คนละชนิดกัน มีตัวอย่างปฏิกิริยาข้ามกันจำนวนน้อยที่ได้รับการยืนยันในมนุษย์ หนึ่งในกรณีดังกล่าว คือ ปฏิกิริยาข้ามกันระหว่างไวรัสไข้หวัดใหญ่เฉพาะเซลล์ที CD8+ และแอนติเจนของไวรัสตับอักเสบซี
โดยการจำกัดความแล้ว ระบบภูมิคุ้มกันจะมีลักษณะเฉพาะเจาะจงกับแอนติเจนซึ่งสร้างมันขึ้นมาเพียงชนิดเดียวเท่านั้น อย่างไรก็ตาม "แอนติเจน" ซึ่งเกิดขึ้นตามธรรมชาติจำนวนมากเป็นการผสมผสานระหว่างแมโครโมโลกุล (เช่น แบคทีเรีย ชีวพิษ โปรตีน เรณู ฟังไจ ไวรัส เป็นต้น) ซึ่งมีหลายอิพิโทพ การสัมผัสกับแอนติเจนซึ่งมีความซับซ้อนเช่นไวรัส จะทำให้เกิดการกระตุ้นการตอบสนองของระบบภูมิคุ้มกันที่หลากหลายไปต่อต้านแมโครโมเลกุลที่แตกต่างกัน ซึ่งผสมรวมกับไวรัส เช่นเดียวกับแต่ละอิพีโทพของแต่ละแมโครโมโลกุล
สำหรับการนำไปใช้ทางการแพทย์สำหรับแนวคิดดังกล่าวรวมไปถึงการสร้างภูมิคุ้มกันการติดเชื้อแบคทีเรีย ชีวพิษซึ่งสร้างการตอบสนองของระบบภูมิคุ้มกันจะมีอิพิโทพซึ่งกระตุ้นให้เกิดการตอบสนอง การแปลงสภาพของโปรตีนอาจทำให้กระบวนการดังกล่าวถูกยกเลิก แต่ทำให้ระบบภูมิคุ้มกันมีการตอบสนอง และสร้างภูมิคุ้มกันได้โดยไม่ทำอันตรายต่อผู้ป่วย
พยาธิใบไม้ในตับ
พยาธิใบไม้ในตับ () เป็นสิ่งมีชีวิตในกลุ่มเชิง polyphyletic ซึ่งเป็นหนอนตัวแบนชั้น trematode ในไฟลัม Platyhelminthes พยาธิใบไม้ในตับตัวเต็มวัยจะอาศัยอยู่ในตับของสัตว์เลี้ยงลูกด้วยนมหลายชนิด รวมถึงมนุษย์ด้วย โดยอาจอาศัยอยู่ในท่อน้ำดี ถุงน้ำดี หรือเนื้อตับก็ได้ พยาธิเหล่านี้กินเลือดเป็นอาหาร พยาธิตัวเต็มวัยจะวางไข่ออกมาในลำไส้
ตัวอย่างของพยาธิใบไม้ในตับเช่น
แดกู (นักฟุตบอล)
อังเดร์ซง ลูอิส จี โซซา () เกิดวันที่ 27 สิงหาคม พ.ศ. 2520 ที่เมืองเซาแบร์นาดูดูกังปู (São Bernardo do Campo) ประเทศบราซิล หรือที่รู้จักกันในชื่อ แดกู () เป็นอดีตนักฟุตบอลอาชีพซึ่งเคยเล่นให้กับสโมสรฟุตบอลเชลซีในพรีเมียร์ลีกของประเทศอังกฤษ และทีมชาติโปรตุเกส แดกูสามารถคว้าแชมป์ยูฟ่าแชมเปียนส์ลีกได้ถึงสองสมัยกับสโมสรฟุตบอลโปร์ตูในปี พ.ศ. 2547 และสโมสรฟุตบอลบาร์เซโลนาในปี พ.ศ. 2549
แดกูได้รับการเสนอชื่อให้เป็นนักฟุตบอลแห่งปีของยูฟ่า (UEFA Club Footballer of the Year) และกองกลางยอดเยี่ยมของยูฟ่า (UEFA Best Midfielder) ในปี พ.ศ. 2547 ที่สโมสรฟุตบอลโปร์ตูชนะเลิศยูฟ่าแชมเปียนส์ลีก และได้ตำแหน่งผู้เล่นยอดเยี่ยม (Man of the Match) ประจำนัดชิงชนะเลิศของยูฟ่าแชมเปียนส์ลีกในฤดูกาลเดียวกันนั้น
แดกูได้รับสัญชาติโปรตุเกสในปี พ.ศ. 2545 หลังจากอยู่อาศัยในโปรตุเกสเป็นเวลาห้าปี ทำให้เขาสามารถเล่นให้กับทีมชาติโปรตุเกสได้ทั้งที่ตัวเขาเองเกิดในประเทศบราซิล
ไอ (อาการ)
อาการไอเป็นปฏิกิริยาตอบสนองอย่างหนึ่งของร่างกายที่มีขึ้นเพื่อกำจัดสารคัดหลั่ง สิ่งระคายเคือง สารแปลกปลอมอื่นๆ และจุลชีพออกจากทางเดินหายใจขนาดใหญ่ รีเฟลกซ์การไอประกอบด้วยสามระยะ ได้แก่ การหายใจเข้า การหายใจออกอย่างแรง ต้านกับกล่องเสียงที่ปิดอยู่ และการปล่อยอากาศออกจากปอดอย่างรวดเร็วพร้อมกันกับการเปิดกล่องเสียง ส่วนใหญ่มักทำให้เกิดเสียงไอร่วมด้วยเสมอ การไออาจเกิดจากความตั้งใจของคนคนนั้นเองหรือเกิดขึ้นเองโดยไม่ได้ตั้งใจก็ได้
หากมีอาการไอบ่อยครั้งมักบ่งชี้ว่ามีสาเหตุจากโรคบางอย่าง ไวรัสและแบคทีเรียหลายชนิดได้รับประโยชน์เชิงวิวัฒนาการจากการกระตุ้นให้โฮสต์มีอาการไอ ซึ่งจะช่วยแพร่กระจายเชื้อไปยังโฮสต์ใหม่ ส่วนใหญ่การไอมีสาเหตุมาจากการติดเชื้อทางเดินหายใจแต่ก็อาจเกิดจากการสำลัก การสูบบุหรี่ มลพิษทางอากาศ โรคหอบหืด โรคกรดไหลย้อน เสมหะไหลลงคอ หลอดลมอักเสบเรื้อรัง หัวใจล้มเหลว และยาบางชนิดเช่น ACE inhibitor
การรักษามักรักษาที่สาเหตุ เช่น เลิกบุหรี่ หยุดใช้ยา ACE inhibitor ผู้ป่วยบางรายอาจมีความกังวลว่าจะเป็นโรคร้ายแรง ซึ่งบางครั้งการให้ข้อมูลเพื่อให้เกิดความสบายใจก็เป็นการเพียงพอ มักมีการสั่งยาแก้ไออย่าง codeine หรือ dextromethorphan อยู่บ่อยครั้ง แต่ได้รับการพิสูจน์แล้วว่ามีผลช่วยไม่มากนัก การรักษาอย่างอื่นมักรักษาที่การอักเสบของทางเดินหายใจหรือการกระตุ้นให้มีการขับเสมหะ เนื่องจากการไอเป็นการตอบสนองตามธรรมชาติของร่างกายที่มีเพื่อป้องกันร่างกาย การยับยั้งอาการไอจึงอาจมีผลเสีย โดยเฉพาะหากอาการไอนั้นเป็นอาการไอแบบมีเสมหะ
เลิฟเนเวอร์ดายส์
เลิฟเนเวอร์ดายส์ () เป็นละครเพลงที่แต่งเนื้อเรื่องและเนื้อร้องโดย Glenn Slater ประพันธ์ดนตรีโดยแอนดรูว์ ลอยด์ เวบเบอร์ ซึ่งถือเป็นภาคต่อของ "เดอะแฟนทอมออฟดิโอเปรา" () ฉบับละครเพลงของแอนดรูว์ ลอยด์ เวบเบอร์เองมากกว่าจะเป็นภาคต่อของหนังสือนิยายต้นฉบับของ Gaston Leroux แม้ลอยด์ เวบเบอร์จะกล่าวว่า "ผมไม่ถือว่านี่เป็นภาคต่อ แต่ถือว่าเป็นละครโดดเรื่องหนึ่ง" ก็ตาม กำกับการแสดงโดย Jack O'Brien และเปิดการแสดงครั้งแรกที่โรงละคร Adelphi ในโรงละครเวสต์เอนด์เมื่อวันที่ 9 มีนาคม พ.ศ. 2553 โดยมีการแสดงรอบปฐมทัศน์ไปแล้วเมื่อวันที่ 22 กุมภาพันธ์ พ.ศ. 2553 มีกำหนดจะจัดแสดงในโรงละครบรอดเวย์ในวันที่ 11 พฤศจิกายน พ.ศ. 2553 และในออสเตรเลียในปี พ.ศ. 2554 ถือเป็นละครเพลงภาคต่อเรื่องแรกที่ได้จัดแสดงในเวสต์เอนด์
ละครเพลงเรื่องนี้ดำเนินเรื่องในช่วงเวลาสิบปีหลังตอนจบของ"แฟนทอม" โดยคริสตีน ดาเอได้รับเชิญให้มาแสดงที่ Phantasma ซึ่งเป็นสวนสนุกแห่งใหม่บน Coney Island โดยผู้จัดการวงละครนิรนาม และเดินทางมายังบรู๊กลินโดยมีราอูลสามีและกุสตาฟบุตรชายร่วมเดินทางมาด้วย โดยไม่ทราบเลยว่าแฟนทอมได้จัดเตรียมให้เธอได้ขึ้นแสดงในรีสอร์ทชายหาดที่ได้รับความนิยมแห่งนี้เอาไว้แล้วการแสดงรอบปฐมทัศน์โลกของละครเพลงเรื่องนี้มีขึ้นในคืนวันที่ 9 มีนาคม พ.ศ. 2553 ที่โรงละคร Adelphi ในลอนดอน การแสดงได้รับคำวิจารณ์หลากหลาย หลายคนเห็นว่าเป็นละครเพลงเรื่องที่ดีที่สุดของลอยด์ เวบเบอร์นับตั้งแต่"แฟนทอม"เรื่องแรก บางคนก็ผิดหวังและไม่มีความเป็นละครเท่าที่ควร
Ben Brantley แห่ง "New York Times" วิจารณ์การแสดงอย่างรุนแรงโดยกล่าวว่า "เศษการแสดงนี้ให้ความรู้น่าฟาดราวกับตัวตลกในซุ้มโยนห่วงของละครสัตว์ จะต้องถ่อไปดูทำไม ในเมื่อชื่อเรื่อง "เลิฟเนเวอร์ดายส์" ก็เฉลยตอนจบไว้ให้เรียบร้อยแล้ว"
Benedict Nightingale ซึ่งเป็นนักวิจารณ์ของ "The Times" ให้ดาวการแสดงนี้สองจากห้าและกล่าวว่า "ความคุกคาม ความหวาดผวา ความมืดหม่นทางจิตวิทยา อยู่ไหนกัน เพราะสิ่งที่ผมได้แนะนำให้พระราชินีเดินทางมาดูคือสิ่งเหล่านี้ ไม่ใช่โรงละคร Adelphi"
โอริณกับจิณนา
โอริณกับจิณนา เป็นหนังสือการ์ตูนไทยที่เรียบเรียงและวาดโดย "ชัยยัณต์ สุยะเวช" หรือ "ตาโปน" พิมพ์รวมเล่มครั้งแรก มิถุนายน พ.ศ. 2552 โดย สำนักพิมพ์ จิณนา สตูดิโอ การ์ตูนดังกล่าวยังได้รับการจัดทำในรูปแบบของแอนิเมชัน โดยมีวชิรพงษ์ ปรีชาว่องไวกุล จากบริษัท ไรท์คอนเทนต์ จำกัด ทำหน้าที่ในส่วนของฝ่ายผลิต
โอริณ พี่ชาย และ จิณนา น้องสาว ที่ต้องอาศัยอยู่กับพ่อซึ่งเป็นนักโบราณคดี อยู่มาวันหนึ่ง พ่อของโอริณและจิณนาหายตัวไปจากบ้านพร้อมด้วยเหตุการณ์ประหลาด พร้อมทิ้งเงื่อนงำอะไรบางอย่างไว้เป็นปริศนา จนพบกับเรื่องราวสุดประหลาดเหนือจินตนาการเกี่ยวกับโลกหิมพานต์ ซึ่งเป็นโลกอีกโลกหนึ่งที่ดำเนินไปคู่ขนานกับโลกปัจจุบัน ที่ถูกผนึกเอาไว้ด้วยกุญแจโบราณที่มีกลไกสลับซับซ้อน ซึ่งบังเอิญถูกค้นพบโดยพ่อของโอริณกับจิณนา
นิตยสาร LET'S Comic กล่าวถึงโอริณกับจิณนาว่าเป็นการ์ตูนที่มีลายเส้นสวยงามและมีเนื้อเรื่องที่ตื่นเต้น รวมถึงได้แสดงทัศนะต่อการ์ตูนเรื่องนี้ว่า หากมีการขยายเรื่องให้ยาวมากกว่า 3 เล่มขึ้นไป ย่อมมีความเป็นไปได้ว่า จะอยู่ในรายชื่อการ์ตูนที่สร้างความประทับใจสำหรับผู้อ่านชาวไทยได้เช่นกัน ซึ่งทางนิตยสาร LET'S Comic ได้ให้คะแนนเนื้อเรื่องที่ 8 คะแนนสำหรับการนำตัวละครในวรรณคดีมาประยุกต์กับเรื่องราวในปัจจุบัน ด้านลายเส้นได้ 8 คะแนนสำหรับการวาดตัวละครที่มีความสดใสชัดเจน และให้คะแนนเนื้อเรื่องที่ 7 คะแนน รวมทั้งได้จัดให้การ์ตูนชุดนี้อยู่ในระดับ B+
โอเวน ฮาร์กรีฟส์
โอเวน ลี ฮาร์กรีฟส์ () เกิดเมื่อวันที่ 20 มกราคม ค.ศ. 1981 (พ.ศ. 2524) เป็นนักฟุตบอลอาชีพ ตำแหน่งกองกลาง ซึ่งปัจจุบันเล่นให้กับสโมสรฟุตบอลแมนเชสเตอร์ยูไนเต็ด ในเอฟเอพรีเมียร์ลีก ของประเทศอังกฤษ และทีมชาติอังกฤษ
ฮาร์กรีฟส์เกิดที่เมืองคัลแกรี รัฐแอลเบอร์ตา ประเทศแคนาดา เขาเริ่มเล่นฟุตบอลในระดับเยาวชนกับสโมสรคัลแกรี่ ฟุตฮิลส์ เอสซี (Calgary Foothills SC) ในประเทศแคนาดา ก่อนที่จะย้ายไปเล่นในระดับอาชีพกับสโมสรฟุตบอลบาเยิร์น มิวนิค ในประเทศเยอรมนี ที่ซึ่งเขาได้แจ้งเกิดอย่างเต็มตัว ฮาร์กรีฟส์ถูกคาดหวังว่าจะเป็นจอมทัพคนใหม่ของทีมต่อจากสเตฟาน เอฟเฟ่นแบร์ก อดีตกองกลางชื่อดังของทีมชาติเยอรมนี ขณะที่เล่นให้กับสโมสรฟุตบอลบาเยิร์น มิวนิค เขาได้ร่วมคว้าแชมป์บุนเดสลีกาซึ่งเป็นลีกฟุตบอลสูงสุดของประเทศเยอรมนีถึงสี่สมัย และแชมป์ยูฟ่าแชมเปียนส์ลีกอีกหนึ่งสมัยในปี ค.ศ. 2001 (พ.ศ. 2544) ฮาร์กรีฟส์เล่นให้สโมสรบาเยิร์น มิวนิคเป็นเวลาเจ็ดปี ก่อนที่จะย้ายมาเล่นให้กับสโมสรฟุตบอลแมนเชสเตอร์ยูไนเต็ด ของประเทศอังกฤษในปี ค.ศ. 2007 (พ.ศ. 2550) ซึ่งเขาสามารถร่วมคว้าแชมป์เอฟเอพรีเมียร์ลีกและแชมป์ยูฟ่าแชมเปียนส์ลีกในฤดูกาลแรกที่ย้ายมาร่วมทีม อย่างไรก็ตาม เนื่องจากฮาร์กรีฟส์ได้รับบาดเจ็บทำให้ฤดูกาล 2008-2009 (พ.ศ. 2551-2552) ถึง 2009-2010 (พ.ศ. 2552-2553) ฮาร์กรีฟส์ยังไม่ได้ลงเล่นให้สโมสรฟุตบอลแมนเชสเตอร์ยูไนเต็ดเลยแม้แต่นัดเดียว
ฮาร์กรีฟส์เกิดที่ประเทศแคนาดา โดยมีบิดาเป็นชาวเมืองโบลตัน ประเทศอังกฤษและมารดาเป็นชาวเวลส์ ทำให้เขาสามารถเลือกเล่นในระดับทีมชาติให้กับแคนาดา อังกฤษ หรือ เวลส์ ก็ได้ นอกจากนี้ฮาร์กรีฟส์ยังสามารถเลือกเล่นให้ทีมชาติเยอรมนีได้อีกด้วย เนื่องจากอยู่อาศัยในเยอรมนีเกินกว่าห้าปีในขณะที่เล่นให้กับสโมสรฟุตบอลบาเยิร์น มิวนิค ทำให้เขามีสิทธิที่จะขอสัญชาติเยอรมนีและเล่นให้กับทีมชาติเยอรมนีเช่นกัน แต่ในท้ายที่สุดฮาร์กรีฟส์ได้ตัดสินใจที่จะเล่นให้กับทีมชาติอังกฤษ ซึ่งทำให้เขาเป็นนักฟุตบอลทีมชาติอังกฤษคนแรกที่ไม่เคยเล่นในฟุตบอลลีกของประเทศอังกฤษมาก่อนเลยในขณะนั้น ฮาร์กรีฟส์นับเป็นผู้เล่นกำลังสำคัญของทีมชาติอังกฤษ โดยเฉพาะในฟุตบอลโลก ปี ค.ศ. 2006 (พ.ศ. 2549) ที่ประเทศเยอรมนี ฮาร์กรีฟส์เป็นผู้เล่นทีมชาติอังกฤษเพียงคนเดียวที่ยิงลูกโทษเข้าในช่วงดวลจุดโทษตัดสิน ในรอบก่อนรองชนะเลิศกับทีมชาติโปรตุเกส
โอเวอร์มี
โอเวอร์มี () เป็นวงดนตรีฟังก์ร็อก ที่เกิดจากการรวมตัวกันของสมาชิกชมรมดนตรีสากลของจุฬาลงกรณ์มหาวิทยาลัย ในปี พ.ศ. 2549 เพื่อประกวดตามงานต่างๆ ต่อมาทางวงได้แต่งเพลงขึ้น 6 เพลงเป็นอีพีอัลบั้ม “Sle (EP) ing” เพื่อขายในงานแฟตเฟสติวัล ครั้งที่ 7 ซึ่งเพลง Alone จากอีพีชุดนี้ทำให้โอเวอร์มีได้รับการเสนอชื่อเข้าชิงรางวัลแฟต อวอร์ดส์ ครั้งที่ 6 สาขา Bedroom Artist of the Year ต่อมาทางวงได้เข้าประกวด 1-2-Call U Band Battle ในปี พ.ศ. 2550 และได้รับตำแหน่งชนะเลิศ จึงมีโอกาสได้ทำเพลงในอัลบั้มรวม U Band Battle: Project I กับค่ายสไปซีดิสก์ ปัจจุบันโอเวอร์มีได้ออกอัลบั้มเพลงที่ชื่อว่า "บิ๊ก สวิง" กับทางค่ายวอร์เนอร์ มิวสิก ประเทศไทย
ชื่อของวงเป็นการแปลล้อเลียนคำภาษาไทยที่ว่า"เหนือชั้น"ให้เป็นภาษาอังกฤษ โดยเทียบคำว่า"เหนือ"เป็น"over" และ"ฉัน"(หรือ"ชั้น"ในภาษาพูด) เป็น"me" กลายเป็น "Over Me" แต่ในภายหลัง จากคำอธิบายของพวกเขาเอง ชื่อของวงมาจากท่อนหนึ่งของเพลง Come Together ของเดอะ บีทเทิลส์ (The Beatles) วงดนตรีชื่อดังของอังกฤษในช่วงปี ค.ศ. 1960 ที่ร้องว่า "Come together right now... over me" นอกจากนี้พวกเขายังเสริมว่าชื่อนี้ยังหมายความถึง"ดนตรี"ซึ่งเป็นสิ่งที่อยู่เหนือตัวเราขึ้นไป
เป็นอัลบั้มอย่างเป็นทางการชุดแรกของวงโอเวอร์มี ออกจำหน่าย 14 มกราคม 2553 โดยรวบรวม 3 ซิงเกิลแรกของทางวงได้แก่ สนุกกับฝัน ยิ้ม รักคือความเท่าเทียม และเพลงที่แต่งใหม่ รวมทั้งหมด 12 เพลงทางวงได้แต่งเพลงและจัดจำหน่ายในนามศิลปินอิสระ
1.ขอร้อง
2.ลักลั่นย้อนแย้ง
3.เวลา
4.ปีศาจ
5.เมฆสีทอง
6.ลักลั่นย้อนแย้ง (acoustic)
ลาคอสต์
ลาคอสต์ (Lacoste)เป็นบริษัทค้าขายเสื้อผ้า ก่อตั้งขึ้นเมื่อค.ศ.1933 (พ.ศ. 2476) สินค้าหลักคือเสื้อผ้า รองเท้า น้ำหอม เครื่องหนัง นาฬิกา แว่นตา และเสื้อเทนนิส ตราสัญลักษณ์ของลาคอสต์คือรูปจระเข้สีเขียวหันหัวไปทางซ้ายมือของผู้สวมใส่ ปากอ้ากว้างมีสีแดงสด ตามลายของตัวจระเข้าจะเป็นลายจุดหลายจุด มีขาหน้า และหลังอยู่สองขาทางฝั่งขวาของจระเข้ นอกจากนี้ผลิตภัณฑ์ของลาคอสท์มีอยู่มากมาย เหมาะกับทุกเพศทุกวัยหลากหลายสไตล์ของผู้ใช้งาน ปัจจุบันแบรนด์ลาคอสต์นั้นมีสาขาอยู่มากมายไปทั่วโลก
อวินิพโภครูป
อวินิพโภครูป อ (น นิบาต ไม่) วิส (แยก แบ่ง ส่วนๆ) +นิพโภค (เป็นไป) +รูป หมายถึงรูปที่แยกกันไม่ได้ ในทางพระพุทธศาสนา ถือว่า รูปธาตุในโลกนี้จะต้องมี อวินิพโภครูปเป็นส่วนประกอบ รูปธาตุที่ใหญ่กว่าหรือมีองค์ประกอบร่วมกันของอวินิพโภครูป จะเรียกว่า วินิพโภครูป แปลว่ารูปที่แบ่งแยกได้ รูปทั้ง 8 จะต้องอยู่ร่วมกัน ต่างรูป ต่างอยู่เป็นไม่มีเลย หรือ มีอีกชื่อว่า สุทธัฏฐกลาป
อวินิพโภครูป เป็น 8 ในรูป 28 แบ่งเป็นสภาวรูป18 เป็นรูปที่ลักษณะเฉพาะ คือ อวินิพโภครูป8 ปสาทรูป 5 ภาวรูป 2 หทยรูป1 ชิวิตินทริยรูป1 สัททรูป1 อสภาวรูป เป็นรูปที่ไม่มีลักษณะเฉพาะ 10 คือ วิการรูป3 วิญญัติรูป2 ปริจเฉทรูป1 ลักขณรูป4
ปสาทรูป
ปสาทรูป เป็นศัพท์ที่อยู่ในพระพุทธศาสนา "ปสาท" แปลว่าความใส คือ รูปที่มีความใส สามารถรับอารมณ์ได้
1. จักขุปสาทรูป (คือ ประสาทตา) เป็นรูปที่มีความใสดุจกระจกเงา ตั้งอยู่กลางตาดำ โตเท่าหัวเหา มีเยื่อตาบาง ๆ เจ็ดชั้นรองรับอยู่ สามารถที่จะรับภาพ (รูปารมณ์) ต่าง ๆจักขุปสาทรูปนี้ มีหน้าที่ 2 อย่าง คือ เป็นวัตถุที่ตั้งแห่งจักขุวิญญาณจิต และ จักขุทวารวิถี
2. โสตปสาทรูป (คือ ประสาทหู) เป็นรูปที่มีความใสสามารถรับเสียง (สัททารมณ์) ได้ มีลักษณะเหมือนวงแหวน มีขนสีแดงเส้นละเอียดอยู่โดยรอบ หน้าที่ของโสตปสาทรูปมี 2 อย่าง คือ เป็นที่ตั้งแห่งโสตวิญญาณจิต (สถานที่ที่โสตวิญญาณจิตรับรู้เสียง) และ โสตทวารวิถี (ขบวนการของจิตที่เกิดดับติดต่อกันเป็นชุด ๆ ทางหู
3. ฆานปสาทรูป (คือ ประสาทจมูก) เป็นรูปที่มีความใส สามารถรับกลิ่นต่าง ๆ (คันธารมณ์) ได้ มีลักษณะคล้ายเท้าแพะ ฆานปสาทรูปนี้มีหน้าที่ 2 อย่างเช่นเดียวกัน คือ เป็นที่ตั้งแห่งฆานวิญญาณจิต เพื่อรับกลิ่น และเป็นที่เกิดของฆานทวารวิถี
4. ชิวหาปสาทรูป (คือ ประสาทลิ้น) เป็นรูปที่มีความใสสามารถรับรสต่าง ๆ (รสารมณ์) ได้ ซึ่งมีลักษณะเหมือนกลีบดอกบัว ชิวหาปสาทรูปนี้ก็มีหนัที่ 2 อย่าง คือ เป็นที่ตั้งแห่งชิวหาวิญญาณจิต เพื่อรับรสต่าง ๆ และเป็นที่เกิดของชิวหาทวารวิถี
5. กายปสาทรูป (คือ ประสาทกาย) เป็นความใสของกายปสาทที่สามารถรับสัมผัสต่าง ๆ (โผฏ ฐัพพารมณ์ คือ ธาตุดิน ธาตุไฟ และ ธาตุลม) ได้ มีลักษณะเป็นความใสที่มีทั่วไปตามร่างกาย ตั้งแต่ศีรษะถึงเท้า เว้นแต่เส้นผม เล็บ หรือหนังหนา ๆ จะไม่มีกายปสาท (ความรู้สึก) เวลาตัดผมตัดเล็บจึงไม่รู้สึกเจ็บ กายปสาทรูปทำหน้าที่ 2 อย่าง คือ เป็นที่ตั้งแห่งกายวิญญาณจิต และเป็นที่เกิดของกายทวารวิถี
ปสาทรูป 5 เป็นรูปที่เกิดจากกรรม ปสาทรูป หมายถึง รูปที่มีความใสเป็นที่อาศัยเกิดของจิตประเภทปัญจวิญญาณ รูปที่มีความใสนี้มีอยู่ 5 อย่าง คือ จักขุปสาทรูป โสตปสาทรูป ฆานปสาทรูป ชิวหาปสาทรูป และกายปสาทรูป ตำแหน่ง รูปร่างสัญฐาน และการเรียงตัวของเนื้อเยื่อเฉพาะ ๆ ของรูปทั้ง 5 ไม่เหมือนกัน ปสาทรูป 5 จึงเป็นที่อาศัยเกิดของจิตได้เพียงบางดวง และไม่ก้าวก่ายกัน เช่น จักขุปสาทรูป เป็นที่ตั้งของจักขุวิญญาณเพื่อทำหน้าที่เห็นเท่านั้น ส่วนโสตปสาทรูปจะเหมาะสำหรับเป็นที่อาศัยเกิดของโสตวิญญาณเพื่อทำหน้าที่ได้ยินเท่านั้น จักขุวิญญาณจะไปอาศัยเกิดที่โสตปสาทรูป เพื่อทำหน้าที่เห็น หรือแม้แต่ทำหน้าที่ได้ยินก็ไม่ได้ ปสาทรูปอื่นก็เช่นเดียวกัน คือ เป็นที่อาศัยเกิดของจิตเฉพาะดวง โดยจิตนั้นมีความสามารถรับอารมณ์ได้เฉพาะอารมณ์ของตน ๆ ไม่ปะปนกัน
อรรถกถา สังยุตตนิกาย สฬายตนวรรค สฬายตนสังยุตต์ อนิจจวรรคที่ ๑ ๑. อัชฌัตติกอนิจจสูตร
ที่มา: เอกสารประกอบการศึกษา พระอภิธรรมทางไปรษณีย์ ชุดที่ ๒ ชีวิตคืออะไร
หลักสูตร: การศึกษาพระอภิธรรมทางไปรษณีย์
ของ: อภิธรรมโชติกะวิทยาลัย มหาวิทยาลัยมหาจุฬาลงกรณราชวิทยาลัย
ปลาเวียนทอง
ปลาเวียนทอง, ปลาเวียนยักษ์, ปลาเวียนหิมาลัย หรือในชื่อพื้นเมืองของลุ่มแม่น้ำสาละวินเรียกว่า ปลาคม (; ) ปลาน้ำจืดชนิดหนึ่งในวงศ์ปลาตะเพียน (Cyprinidae) มีรูปร่างคล้ายปลาที่อยู่ในสกุลปลาพลวง ("Neolissochilus" spp.) และปลาเวียน ("Tor" spp.) ชนิดอื่น เพียงแต่ขนาดเมื่อโตเต็มที่สามารถยาวได้ถึง 275 เซนติเมตร น้ำหนักถึง 54 กิโลกรัม ซึ่งนับว่าใหญ่ที่สุดสำหรับปลาในสกุลนี้ และนับว่าเป็นปลาน้ำจืดชนิดหนึ่งที่ใหญ่ติดอันดับโลก
มีลายแถบสีน้ำเงินนอนขวางลำตัวหนึ่งคู่ เกล็ดตลอดทั้งลำตัวมีสีเหลืองหรือสีทอง ครีบและหางมีสีเหลืองเข้ม
พบในอินเดียทางตอนเหนือและตอนใต้ ในตอนเหนือพบที่เชิงเทือกเขาหิมาลัยแถบรัฐปัญจาบ และในแม่น้ำพรหมบุตร, แคว้นแคชเมียร์ในปากีสถาน, อัฟกานิสถาน, ภูฏาน และพบในแม่น้ำสาละวินแถบชายแดนพม่าติดกับไทยด้วย แต่พบน้อยมาก มีรายงานการพบเพียงแค่ 3 ครั้งเท่านั้น ในรอบ 28 ปี
การเลือกตั้งสมาชิกสภาแคว้นฝรั่งเศส ค.ศ. 2010
การเลือกตั้งสมาชิกสภาแคว้นฝรั่งเศส ค.ศ. 2010 () จัดขึ้นเมื่อวันที่ 14 และ 21 มีนาคม ค.ศ. 2010 เป็นการเลือกตั้งหาสมาชิกสภาแคว้นทั้ง 26 แคว้นในแผ่นดินใหญ่และโพ้นทะเล
การเลือกตั้งสภาแคว้นในรอบแรกนั้น ฝ่ายขวาเสียงข้างมากในรัฐสภาได้รับเลือกไปเพียงร้อยละ 27 ซึ่งถือว่าเลวร้ายที่สุดภายใต้ระบอบการปกครองสมัยสาธารณรัฐที่ 5 ยิ่งไปกว่านั้นการงดออกสิทธิ์ใช้เสียงก็สูงเป็นประวัติการณ์ด้วยสถิติร้อยละ 53.64 รวมถึงผู้ไม่ประสงค์ลงคะแนนและบัตรเสียร้อยละ 3.7 และเป็นที่น่าสังเกตว่า พรรคโมแดมถึงจุดตกต่ำที่สุด (4.2%) ในขณะที่พรรคขวาจัดแอฟแอนก็ได้ก้าวผงาดขึ้นมาอีกครั้งหนึ่ง (11.42%) แม้ว่าจะต่ำกว่าการเลือกตั้งในปี 2004 ก็ตาม
ในการเลือกตั้งรอบสอง พรรคฝ่ายซ้ายก็ได้ฉลองความสำเร็จด้วยคะแนนกว่าร้อยละ 54.3 กวาดที่นั่งทั้ง 21 จาก 22 แคว้นบนแผ่นดินใหญ่ โดยพรรคอูแอ็มเปยังคงยึดฐานที่มั่นที่แคว้นอัลซาสไว้ได้ดังเดิม
ร็อคแมน X8
ร็อคแมน X8 () หรือ เมกาแมน X8 () เป็นวิดีโอเกมชุดที่ 8 ของซีรีส์ "ร็อคแมน X" โดยวางจำหน่ายในวันที่ 10 มีนาคม ค.ศ.2005 ที่ประเทศญี่ปุ่นวางจำหน่ายในเครื่องเล่นเกม เพลย์สเตชัน 2
ใน 21XX มนุษย์มีการเจริญเติบโตโดยขณะนี้เมื่อ Reploids กลายเป็น Maverick และการก่อกบฏของพวกเขาไม่มีที่สิ้นสุด ต้องขอบคุณเทคโนโลยีใหม่ที่มนุษย์เริ่มอพยพไปยังดวงจันทร์กับ "โครงการ Jakob" ในฐานะที่เป็นส่วนหนึ่งของโครงการ, ลิฟต์ Jakob วงถูกสร้างขึ้นในหมู่เกาะกาลาปากอส, และรุ่นใหม่ขั้นสูงของ Reploids ได้ถูกสร้างขึ้นมาเพื่อทำงานในพื้นผิวของดวงจันทร์ อย่างไรก็ตาม Vile จับ Reploid ในความดูแลของโครงการ Jakob, Lumine และการโจมตีหลาย Maverick แตกออกทั่วโลกHunters Maverick ต้องต่อสู้กับ Mavericks ในขณะที่พยายามหา Lumine
nova strike - โนว่าสไตร์
กระโดด+อาวุธพิเศษ
sho-ryu-ken-โชริวเคน
กดขึ้น+อาวุธพิเศษ
เดอะแครนเบอร์รีส์
เดอะ แครนเบอร์รีส์ เป็นวงดนตรีแนวออลเทอร์นาทิฟร็อก จากสาธารณรัฐไอร์แลนด์ ก่อตั้งวงขึ้นในปี ค.ศ. 1989 ที่เมืองลิเมอริก ภายใต้ชื่อในขณะนั้นว่า The Cranberry Saw Us
The Cranberries ได้ออกอัลบั้มแรกของพวกเขาคือ "Everybody Else Is Doing It, So Why Can't We?", ซึ่งได้กลายเป็นความสำเร็จในเชิงการค้าสูง และ ขายได้มากกว่า ห้าล้านชุดใน อเมริกา. เป็นกลุ่มดนตรีหนึ่งที่มีความสำเร็จมากที่สุดของ วงการเพลงร็อก ในยุค'90s และ มียอดขายมากกว่า 14.5 ล้าน อัลบั้ม ใน อเมริกา แล้วมีอัลบั้มที่ได้ขึ้น four top 20 albums บนบิลบอร์ด 200ได้แก่ ("Everybody Else Is Doing It, So Why Can't We?"; "No Need To Argue"; "To the Faithful Departed" and "Bury the Hatchet") และ มีซิงเกิลที่ขึ้นโมเดิร์นร็อกชาร์ตได้แก่ ("Linger", "Dreams", "Zombie", "Ode to My Family", "Ridiculous Thoughts", "Salvation", "Free To Decide" และ "Promises").
ในปี 2009 กลับมาตั้งวงใหม่อีกครั้งเพื่อมาเล่นทัวร์คอนเสิร์ตที่ อเมริกาเหนือ ตามด้วยที่ ละตินอเมริกา และ ยุโรป ในต้นปี 2010.
ในปี ค.ศ. 1989 โนเอล โฮแกน ได้ร่วมกับไมค์ โฮแกน ที่เป็นน้องชาย ก่อตั้งวงดนตรีชื่อ The Cranberry Saw Us ที่เมืองลิเมอริก สาธารณรัฐไอร์แลนด์ โดยโนเอล รับหน้าที่เล่นกีตาร์ ส่วนไมค์ รับหน้าที่เล่นกีตาร์เบส และได้เฟอร์กัล ลอว์เลอร์ มาเป็นสมาชิกในตำแหน่งมือกลอง และไนออล ควินน์ มาเป็นนักร้องนำมา
เดือน มกราคม ค.ศ. 1990 ทางวงได้ออกผลงานการบันทึกเสียงครั้งแรกเป็นเดโมอีพี ชุด Anything จัดจำหน่ายเป็นเทปคาสเซต โดยหลังจากออกผลงานดังกล่าวได้ไม่นานไนออล ควินน์ ที่เป็นนักร้องนำได้ขอลาออกจากวง ทำให้วงต้องหานักร้องนำคนใหม่และได้โดโลเรส โอ’ริออร์แดนเข้ามาร่วมวง
หลังจากที่โดโลเรส โอ’ริออร์แดน เข้ามาเป็นนักร้องนำคนใหม่ วง The Cranberry Saw Us ได้ออกเดโมอีพีออกมาอีก 2 ชุด ในชื่อ Water Circle และ Nothing Left At All
คะซุยะ โอะนิซุกะ
คะซุยะ โอะนิซุกะ (; ) อดีตนักมวยสากลชาวญี่ปุ่น เกิดเมื่อวันที่ 12 มีนาคม พ.ศ. 2513 ที่เมืองคิตะคิวชู จังหวัดฟุกุโอะกะ ประเทศญี่ปุ่น โดยมีชื่อเดิมว่า ทะเคชิ โอะนิซุกะ (Takeshi Onizuka; 鬼塚たけし) มีสถิติการชก 25 ครั้ง ชนะ 24 (น็อค 17) แพ้ 1
โอะนิซุกะ เป็นแชมป์โลกในรุ่นจูเนียร์แบนตั้มเวท (115 ปอนด์) ของสมาคมมวยโลก หรือ WBA หลังจากที่เขาทราย แกแล็คซี่ ซึ่งเป็นเจ้าของตำแหน่งเดิมได้สละตำแหน่งแขวนนวมไปแล้ว โดยได้แชมป์มาจากการชิงแชมป์ที่ว่าง ชนะคะแนน ถนอมศักดิ์ ศิษย์โบ๊เบ๊ นักมวยชาวไทยไป
โอะนิซุกะ ถือเป็นนักมวยหน้าตาดี ประกอบกับได้ครองแชมป์โลกเส้นที่เขาทรายเคยครองมาก่อนอย่างยาวนานจนเป็นประวัติศาสตร์ จึงทำให้เป็นนักมวยยอดนิยมคนหนึ่งของญี่ปุ่น แต่ในระยะหลังโอะนิซุกะเริ่มมีพฤติกรรมเหลวไหล มักหนีซ้อมอยู่บ่อย ๆ และไว้ผมยาวเลียนแบบไมเคิล แจ็คสัน นักร้องป๊อปสตาร์ชื่อดังชาวอเมริกัน จึงทำให้เสียตำแหน่งไปในที่สุดในการป้องกันครั้งที่ 6
มูลนิธิไทยคม เอฟเอคัพ 2553
การแข่งขันฟุตบอล มูลนิธิไทยคม เอฟเอคัพ ฤดูกาล 2553 เริ่มการแข่งขันรอบแรก ตั้งแต่วันที่ 17 มีนาคม ไปจนถึงนัดชิงชนะเลิศ ในวันที่ 28 พฤศจิกายน พ.ศ. 2553 ที่สนามศุภชลาศัย กรีฑาสถานแห่งชาติ
ทำการจับสลากวันที่ 2 มีนาคม แข่งขันวันที่ 17 มีนาคม และ 24 มีนาคม
ทำการแข่งขันวันที่ 17 มีนาคม, 24 มีนาคม, 31 มีนาคม, 7 เมษายน และ 21 เมษายน
ทำการแข่งขันวันที่ 12 พฤษภาคม, 19 พฤษภาคม, 26 พฤษภาคม, 30 พฤษภาคม และ 2 มิถุนายน
ทำการแข่งขันวันที่ 16 มิถุนายน, 23 มิถุนายน, 30 มิถุนายน, 7 กรกฎาคม, 11 กรกฎาคม, 14 กรกฎาคม, 31 กรกฎาคม และ 1 สิงหาคม 
ทำการแข่งขันวันที่ 11 สิงหาคม, 25 สิงหาคม, 26 สิงหาคม และ 28 สิงหาคม
ทำการแข่งขันที่ สนามศุภชลาศัย ในเดือนตุลาคม
ทำการจับสลากวันศุกร์ที่ 23 เมษายน 2553 ณ ห้องประชุมสมาคมฟุตบอลทำการจับสลากวันศุกร์ที่ 10 มิถุนายน 2553 ณ ห้องประชุมสมาคมฟุตบอล
ทำการจับสลากวันพุธที่ 4 สิงหาคม 2553 ณ ห้องประชุมสมาคมฟุตบอล
ทำการจับสลากวันพฤหัสบดีที่ 9 กันยายน 2553 ณ ห้องประชุมสมาคมฟุตบอล
ทำการจับสลากวันอังคารที่ 28 กันยายน 2553 ณ ห้องประชุมสมาคมฟุตบอล
เคลิ้ม (วงดนตรี)
เคลิ้ม เป็นวงดนตรีแนวเพลง ป๊อป-ร็อก เข้าสู้วงการเพลงครั้งแรกที่ค่าย อาร์เอส เมื่อปี 2552
วงเคลิ้ม ได้เปิดตัวตามคลื่นวิทยุด้วยเพลง "หลอกฝัน" และ "ชุดดำ" และออกอัลบั้นแรกชื่อชุดว่า เคลิ้ม วางแผงเมื่อเดือนมีนาคม 2553 ที่ผ่านมา และเพลงฮิต คือ "ไม่เคยลืม"
ปลาไทเมน
ปลาไทเมน หรือ ปลาไซบีเรียนไทเมน หรือ ปลาไซบีเรียนแซลมอน (; ) ปลาน้ำจืดชนิดหนึ่ง อยู่ในวงศ์ปลาแซลมอน (Salmonidae) พบในแม่น้ำวอลกาและแม่น้ำแปโชราในรัสเซีย นอกจากนี้แล้วยังพบในลุ่มแม่น้ำอามูร์, ระหว่างทะเลสาบแคสเปียนกับมหาสมุทรอาร์กติกในอนุทวีปยูเรเชีย และบางส่วนของมองโกเลีย
มีสีลำตัวแตกต่างหลากหลายออกไปตามแต่ละภูมิประเทศ แต่โดยทั่วไปลำตัวจะเป็นสีน้ำตาลอมเขียวมะกอก หัวมีสีคล้ำกว่า ครีบและหางสีแดงเข้ม ส่วนท้องสีขาว ตามลำตัวมีรอยจุดสีคล้ำสำหรับพรางตัวซุ่มซ่อนตามธรรมชาติ ปากกว้าง ภายในปากมีฟันที่แหลมคมเหมือนเข็มที่งองุ้มเข้ามาด้านใน และแม้แต่ลิ้นก็มีส่วนประกอบที่แหลมคมคล้ายฟัน ขนาดเมื่อโตเต็มที่ยาวได้ถึง 210 เซนติเมตร และมีน้ำหนักถึง 105 กิโลกรัม เป็นสถิติที่พบในรัสเซีย เมื่อปี ค.ศ. 1988 ซึ่งจัดได้ว่าปลาไทเมนเป็นปลาแซลมอนชนิดที่มีขนาดใหญ่ที่สุดในโลก แต่ปลาไทเมนไม่ใช่ปลาสองน้ำเหมือนกับปลาแซลมอนชนิดอื่น ๆ เพราะวางไข่และเติบโตหากินอยู่เฉพาะในแหล่งน้ำจืดอย่างเดียวเท่านั้น
ปลาไทเมนจัดเป็นปลาอีกชนิดหนึ่งที่เป็นที่นิยมของนักตกปลาอีกด้วย ด้วยความที่เป็นปลาขนาดใหญ่และอาศัยอยู่ในแหล่งน้ำเชี่ยวและเย็น จึงนิยมตกกันแบบฟลายฟิชชิ่ง ซึ่งต้องตกกันก่อนถึงฤดูหนาวที่น้ำจะกลายเป็นน้ำแข็ง ปลาไทเมนเป็นปลาที่ดุร้ายก้าวร้าว เคยกัดทำร้ายคนตกจนเลือดอาบได้รับบาดเจ็บที่ต้นแขนมาแล้ว
มักอาศัยอยู่ในกระแสน้ำเชี่ยว โดยหลบซ่อนตัวอยู่หลังก้อนหินเพื่อรอเหยื่อให้ผ่านมาและจับกินเป็นอาหาร ซึ่งปลาไทเมนสามารถจับปลาแซลมอนหรือปลาเทราต์ซึ่งเป็นปลาจำพวกเดียวกันกินได้ นอกจากนี้แล้วยังสามารถกินงูพิษได้อีกด้วย
ชาวมองโกลจะนับถือปลาไทเมนว่าเป็นนักล่าในสายน้ำ เพราะปลาไทเมนเป็นปลานักล่าขนาดใหญ่เพียงชนิดเดียวของมองโกเลีย จนได้รับฉายาว่า "หมาป่าแม่น้ำ" (มองโกล: голын чоно) สำหรับสมาคมเนชั่นแนล จีโอกราฟิก เรียกปลาไทเมนว่า "มองโกเลียนเทอร์เรอร์เทราต์" (อังกฤษ: Mongolian Terror Trout)
แต่สำหรับชาวจีนแล้ว จะเรียกปลาชนิดนี้เล่น ๆ ว่า "ปลาปีศาจ" หรือ "ปลาแดงยักษ์" (จีน: 大红鱼; พินอิน: Dàhóng yú) โดยเชื่อว่า โตเต็มที่ได้ถึง 10-15 เมตร และหนักถึง 4 ตัน ซึ่งในความเชื่อนี้กลายเป็นนิทานพื้นบ้านของจีนและมองโกเลียเกี่ยวกับเรื่องราวของปลาไทเมน โดยเล่าว่าอาศัยอยู่ในแม่น้ำที่เป็นน้ำแข็ง และอาศัยอยู่ในทะเลสาบคานาส ในเขตปกครองตนเองซินเจียงอุยกูร์ ซึ่งเป็นที่ ๆ เชื่อว่ามีสัตว์ประหลาดอาศัยอยู่เช่นเดียวกับทะเลสาบเนสส์ของสกอตแลนด์ โดยปลาไทเมนตัวนี้มีน้ำหนักถึง 3,000 ปอนด์ และมีสีแดงก่ำ
ปลาไทเมน มีอายุยืนได้มากถึง 50 ปี แต่ในช่วง 50 ปีที่ผ่านมานี้ มีจำนวนประชากรปลาไทเมนที่ลดลงไปถึงร้อยละ 95 จากการเปลี่ยนแปลงทางสภาพถิ่นที่อยู่อาศัย ซึ่งมีสาเหตุหลักจากมลพิษ
ลอว์แอนด์ออร์เดอร์
ลอว์แอนด์ออร์เดอร์ () เป็นภาพยนตร์ชุดสืบเนื่องทางโทรทัศน์จากผลงานการสร้างสรรค์ของดิก วุล์ฟ ออกอากาศทางช่องเอ็นบีซีของสหรัฐอเมริกา และได้รับความนิยมเป็นอย่างมากตั้งแต่ฉายครั้งแรกในปี ค.ศ. 1990
ลอว์แอนด์ออร์เดอร์ต้นฉบับเป็นเรื่องราวเกี่ยวกับคดีอาชญากรรม โดยเฉพาะการฆาตกรรมในนครนิวยอร์ก เนื้อเรื่องแบ่งออกเป็นสองส่วน ส่วนแรกเกี่ยวกับการสืบสวนคดีของเจ้าหน้าที่ตำรวจ และส่วนที่สองเกี่ยวกับการทำงานของเจ้าหน้าที่อัยการและการพิจารณาคดีในศาล คดีส่วนใหญ่ดัดแปลงมาจากเหตุการณ์จริงที่เกิดขึ้นในแมนแฮตตัน
ภาพยนตร์ชุดนี้เริ่มฉายเมื่อ 13 กันยายน 1990 ได้รับความนิยม มีการสร้างอย่างต่อเนื่องจนจบฤดูกาลที่ 20 เมื่อวันที่ 24 พฤษภาคม 2010 เคยเป็นภาพยนตร์ชุดสืบเนื่องที่มีสถิติการสร้างยาวนานที่สุด (20 ฤดูกาล) รองจากเดอะซิมป์สันส์ มีการแตกแขนง (spin-off) เป็นแฟรนไชส์ซีรีส์อีกหลายเรื่องที่ยังคงฉายอยู่ในปัจจุบัน